**Harvey Forbes Fierstein** (6. jun, 1952) je američki filmski i pozorišni glumac i scenarista.

Biografija
----------

Fierstein je rođen u Brooklynu, u New Yorku, kao mlađi sin Jacqueline Harriet (rođene Gilbert) i Irving Fiersteina. Kada se outovao svojoj porodici sa trinaest godina, njegovi roditelji i brat su mu pružali punu podršku. Počeo je da nastupa već sa šesnaest godina u svom drag show-u u gej klubu na East Villageu. Pošto su mu nastupi bili primećeni, dobio je ponudu da se pojavi u Warholovoj predstavi *Pork* u eksperimentalnom pozorištu La MaMa, 1971. godine.. Godine 1973. diplomirao je slikarstvo na *Pratt Institute*-u, na Brooklyinu. Međutim, umesto da nastavi da se bavi slikarstvom, Fierstein je počeo da piše i nekoliko njegovih predstava su doživele premijeru u off-off-broadwayskoj produkciji.

*Torch Song Trilogy*
--------------------

Pošto je zapao u tešku depresiju posle raskida sa momkom, Fierstein je po preporuci svog terapeuta počeo da piše o svom iskustvu. Rezultat je bila predstava *The International Stud*, koja se igrala u *Theater for the New City*-u of 1976. i u *La MaMa* pozorištu od 1978. U obe postavke Fierstein je igrao glavnu ulogu, Arnolda Beckoffa, geja koga biseksualni momak ostavlja zbog žene.

Kritike u početku nisu bile pozitivne, ali je Fierstein nastavio da piše o Arnoldu: *Fugue in a Nursery* i *Widows and Children First!*. Obe predstave su imale premijere u La MaMa, 1979. godine, a *Fague in a Nursery* je prebačena u pozorište na off-Broadwayu.

Na predlog The Glinesa, neprofitne organizacije za promociju gej kulture, Fierstein je od ove tri predstave sastavio jedan komad, pod nazivom *Torch Song Trilogy*, koja je postavljena 1981. u off-off-broadwayskom pozorištu. Uz dobar prijem i posle dobijenih nagrada (Obie Award, Oppenheimer Playwriting Award), predstava je prebačena na Broadway, gde je nastavila da dobija odlične kritike i nagrade. Fierstein je 1983. dobio svoje prve dve nagrade Tony, za najboljeg glumca i za najbolju predstavu.

Po predstavi je 1988. godine snimljen istoimeni film, u kome je Fierstein reprizirao glavnu ulogu.

Broadway
--------

Fierstein u ulozi Edne u *Hairsprayu na Broadwayu*
Posle uspeha koji je imao na Broadwayu sa *Torch Son Trilogy*, Fierstein je nastavio da se radi u pozorištu. Godine 1983. napisao je scenario za mjuzikl *La Cage aux Folles*, za koji je dobio nagradu Tony.

*Legs Diamond* iz 1988. godine, u saradnji sa Peter Allenom, bio je potpuni neuspeh i kod publike i kod kritičara, i mjuzikl je prestao da se izvodi posle 64 prikazivanja. Nešto više uspeha je imao sa *Safe Sex*, koji nije privukao veću pažnju publike, ali koji kritičari ocenjuju kao jedno od njegovih najboljih dela.

Godine 2002. igrao je ulogu Edne Turnblad u hit mjuziklu *Hairspray*, koji je imao preko 2000 prikazivanja i koji mu je doneo još jednu nagradu Tony.

Godine 2007. glumio je u mjuziklu *A Catered Affair*, za koji je, takođe, napisao scenario. Fierstein je za ovaj mjuzikl dobio nominaciju za Drama Desk Award za scenario.

Film i televizija
-----------------

Fierstein je počeo da se pojavljuje na filmu sredinom 1980-ih, kada je imao ulogu naratora u Oscarom nagrađenom dokumentarnom filmu *The Times of Harvey Milk*, za koji je dobio Emmy Award. Iste (1984.) godine glumio je u filmu *Garbo Talks*, Sidney Lumeta. Pojavljivao se i u filmovima *Bullets Over Broadway* Woody Allena, *Mrs. Doubtfire*, gde je igrao brata Robin Willimasa, *Duplex*, kao i u blockbusteru *Independence Day*. Takođe je pozamio glas liku Yao u Disneyevom crtanom filmu *Mulan*.

Fierstein se pojavljivao i u raznim televizijskim serijama, poput *Miami Vice*, *Murder, She Wrote*, *Cheers*, za koji je bio nominovan za nagradu Emmy za sporednog glumca. Godine 2000. glumio je u TV filmu *Common Ground*, za koji je, takođe, napisao scenario.

Vanjske veze
------------

***Harvey Fierstein*** na Wikimedijinoj ostavi

* Harvey Fierstein na Internet Broadway Database
* Harvey Fierstein na sajtu IMDb
* Harvey Fierstien at the Notable Names Database
* Harvey! Arhivirano 2008-05-11 na Wayback Machine-u
* Review of Torch Song Trilogy, with information about Fierstein Arhivirano 2007-03-17 na Wayback Machine-u
* TonyAwards.com Interview with Harvey Fierstein Arhivirano 2007-04-23 na Wayback Machine-u

Izvori
------

1. 1 2 3 4  Linda Rapp. „Fierstein, Harvey". glbtq.com. Arhivirano iz originala na datum 2014-07-12. Pristupljeno 7 January 2009.

| Nagrade
 |
| --- |
| Prethodi: **Christopher Plummerza *Othello***  |  **Drama Desk Award za najboljeg glumca u predstavi** 1982-1983**za *Torch Song Trilogy***  | Slijedi: **Dustin Hoffmanza *Death of a Salesman***  |
| Prethodi: **Roger Rees za *The Life and Adventures of Nicholas Nickleby***  |  **Tony Award za najboljeg glavnog glumca u predstavi** 1983**za *Torch Song Trilogy***  | Slijedi: **Jeremy Ironsza *The Real Thing***  |
| Prethodi: **T. S. Eliotza *Cats***  |  **Tony Award za najbolji scenario za mjuzikl** 1984**za *La Cage aux Folles***  | Slijedi: **William Hauptmanza *Big River***  |
| Prethodi: **John Lithgowza *Sweet Smell of Success***  |  **Tony Award za najboljeg glavnog glumca u mjuziklu** 2003**za *Hairspray***  | Slijedi: **Hugh Jackmanza *The Boy from Oz***  |
| Prethodi: **John Lithgowza *Sweet Smell of Success***  |  **Drama Desk Award za najboljeg glumca u mjuziklu** 2003**za *Hairspray*** Zajedno sa Antoniom Baderasom za *Nine* | Slijedi: **Hugh Jackmanza *The Boy from Oz***  |